Калодзіна (Мядзельскі раён)

Кало́дзіна (, ) — вёска ў Мядзельскім раёне Мінскай вобласці. Уваходзіць у склад Занарацкага сельсавета.

 Гісторыя 
Згадваецца ў 1644 годзе як вёска Калодзін ў складзе маёнтку Занарач у Ашмянскім павеце ВКЛНГАБ у Мінску, ф. 1775, воп. 1, спр. 1, с. 505. У 1868 г. вёска Свянцянскага павета Віленскай губерні, 12 двароў, 113 жыхароў. У 1904 г. вёска Занарачанскай воласці Свянцянскага павета, 86 жыхароў, тут працавала царкоўна-прыхадская школа, дзе ў 1896/97 навучальным годзе вучыліся 11 хлопчыкаў. У 1908 г. у вёсцы 34 двары, 149 жыхароў. З 12.10.1940 г. у Занарачанскім сельсавеце Мядзельскага раёна Вілейскай, з 20.09.1944 г. Маладзечанскай, з 20.01.1960 г. Мінскай абласцей. У 1940 г. 44 двары, 75 жыхароў. У верасні 1943 г. гітлераўцы спалілі вёску (44 двары), забілі 13 жыхароў. Пасля Вялікай айчыннай вайны вёска адбудавана. У 1949 г. сяляне арганізавалі калгас імя Суворава. З 1973 вёска знаходзіцца ў складзе калгасу «Шлях да камунізму» (цэнтр — вёска Занарач).

 Насельніцтва 
 103 жыхары (1960)
 23 двары, 43 жыхары (1997)

 Інфраструктура 
Жывёлагадоўчая ферма, прыватная крама.

 Вядомыя ўраджэнцы і жыхары 
 Яўген Пятровіч Шабан, беларускі драматург, паэт, акцёр, рэжысёр

 Спасылкі 

Катэгорыя:Занарацкі сельсавет
Катэгорыя:Населеныя пункты Мядзельскага раёна